Finaali suurimaks üllatuseks oli muidugi  Lena - lihtne tüdruk lihtsa looga ja mitte mingisuguse show'ga tuli, nägi ja võitis. Kõik oli siiras, meeldiv ja lihtne ning võitis laul, mitte liblika tiivad, Moldova karglejad või Islandi Dynamint. Ja võib öelda, et eelmise aasta "Fairytale" ning selle aastane "Satellite" on üle aastate ainsad võidulood, mida kuulaks ka pikka aega pärast lauluvõistlust oma pleierist/arvutist/raadiost. Soovin Lenale palju edu igal juhul ja hoian pöialt, et Rybakiga võrreldav edukas karjäär saab ka temal tuule tiibadesse.